جمهور باشقانی رجب طیب اردوغانین امری ایله حکومتین ترکیبینده آتامالار اولوب.
بو باره‌ده جمهور باشقانلیغی‌نین نشری اولان "رسمی قزئته"ده بیلدیریلیب.
اردوغانین قراری ایله عائله، امک و سوسیال خیدمت‌لر ناظیرلیگی لغو ائدیلیب، بونون یئرینه ایکی ناظیرلیک – عائله و سوسیال خیدمت‌لر ناظیرلیگی، امک و سوسیال تهلوکه‌سیزلیک ناظیرلیگی تاسیس ائدیلیب. بونونلا دا زهرا زومرود سلچوکون وظیفه‌سی باشا چاتیب.
یئنی قورولان عائله و سوسیال خیدمت‌لر ناظیرلیگینه دریا یانیک، چالیشما و امک و سوسیال تهلوکه‌سیزلیک ناظیرلیگینه ایسه ودات بیلگین تعیین ائدیلیب.
قرارا گؤره کابینه‌ده‌کی ناظیرلیک سایی 16-دان 17-یه چیخاریلیب.
بوندان باشقا، تیجارت ناظیری روحسار پکجان دا وظیفه‌سیندن چیخاریلیب، یئنی تیجارت ناظیری ایسه محمت موش اولوب.
